b'\n_START_ARTICLE_\nHenry Louis Le Chatelier\n_START_PARAGRAPH_\nHenry Louis Le Chatelier (Pariz, 8. listopada 1850. - Miribel-les-\xc3\x88chelles, 17. rujna 1936.), francuski kemi\xc4\x8dar kasnog 19. i ranog 20. stolje\xc4\x87a. Najpoznatiji je po otkrivanju kemijskog na\xc4\x8dela zvanog Le Chatelierovo na\xc4\x8delo dinami\xc4\x8dkog ekvilibrija, Le Chatelierov princip ili princip najmanjeg nasilja.\n_START_SECTION_\nDjetinjstvo i mladost\n_START_PARAGRAPH_\nMajka mu je bila Talijanka Louise Durand, a otac francuski in\xc5\xbeenjer Louis Le Chatelier. Otac je bio vrlo utjecajan \xc4\x8dlan francuske industrije i jedan od osniva\xc4\x8da aluminijske metalurgije u Francuskoj. Kao obrazovan \xc4\x8dovjek, imao je velik utjecaj na obrazovanje i karijeru svog najstarijeg sina. Imao je mla\xc4\x91u sestru Marie i \xc4\x8detiri mla\xc4\x91a brata: Louisa, Alfreda, Georgea i Andrea. Kao dijete, poha\xc4\x91ao je Coll\xc3\xa9ge Rollin u Parizu, a sa 19 godina upisao je \xc3\x89cole polytechnique, gdje je, kao i njegov otac, u\xc4\x8dio za in\xc5\xbeenjera.\n_START_SECTION_\nKarijera\n_START_PARAGRAPH_\nIako je studirao in\xc5\xbeenjering i usprkos velikom zanimanju za industrijske probleme, Le Chatelier se ipak odlu\xc4\x8dio za predavanje kemije. 1887. dobio je posao kao predstojnik Zavoda za op\xc4\x87u kemiju \xc4\x9acole des Mines u Parizu. Naslijedio je Sch\xc3\xbctzenbergera na Colleg\xc3\xa9 de France. Predavao je i na Sorbonni._NEWLINE_Objasnio je jedno od najva\xc5\xbenijih na\xc4\x8dela op\xc4\x87e kemije (Le Chateliereov princip), bavio se topljivosti soli u vodi, a bavio se i industrijskim pitanjima. Bio je jedan od suosniva\xc4\x8da jednog \xc4\x8dasopisa o metalurgiji.\n_START_SECTION_\nPrivatni \xc5\xbeivot\n_START_PARAGRAPH_\nO\xc5\xbeenio se Geni\xc3\xa9vre Nicolas, dugogodi\xc5\xa1njom prijateljicom obitelji i sestrom \xc4\x8detvorice njegovih kolega. Imali su sedmero djece, \xc4\x8detiri k\xc4\x87eri i tri sina. Na\xc5\xbealost, dvoje djece umrlo je jo\xc5\xa1 za njegova \xc5\xbeivota.'